คือมี พสพ กับแฟน (ใส่ถุง)แล้วก็นับหน้า7หลัง7แล้ว มีอะไรกันวันที่6(นับจากวันที่เป็น ปจด) แล้วผ่านมา3วันเริ่มสังเกตตัวเอง เริ่มมีอาการปวดท้อง ปัสสาวะบ่อย แล้วก็ท้องผูก ปวดท้อง แล้วก็มึนหัวจะอวก หงุดหงิดง่าย มันเป็นไปได้ไหมที่จะท้อง หรือคิดมากไปเองคะ
สวัสดีค่ะ AASS,หากนับจากวันแรกที่ประจำเดือนมาจนถึงวันที่มีเพศสัมพันธ์ นับได้ 6 วันดังกล่าว ถือว่ายังอยู่ในระยะปลอดภัย โอกาสที่จะตั้งครรภ์นั้นถือว่าน้อยมาก และหากได้ใช้ถุงยางอนามัยร่วมด้วย ถุงยางก็จะช่วยป้องกันการตั้งครรภ์ได้ประมาณ 82%-98% ดังนั้นโอกาสที่จะตั้งครรภ์จึงถือว่าน้อยอย่างยิ่งสำหรับอาการต่างๆ ของการตั้งครรภ์เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เหล่านี้ จะปรากฏตามหลังอาการขาดประจำเดือนไปแล้ว 2 สัปดาห์ หรือประมาณ 4 สัปดาห์หลังจากวันที่มีเพศสัมพันธ์ ดังนั้นหากอาการปรากฏเพียง 3 วันหลังจากมีเพศสัมพันธ์ จึงไม่ใช่อาการของการตั้งครรภ์ค่ะดังนั้น อาการต่างๆ ที่เป็นอยู่ คือปวดท้อง ปัสสาวะบ่อย ท้องผูก มึนหัว หงุดหงิดง่าย จึงเกิดจากสาเหตุอื่นๆ เช่น อาจเกิดจากความเครียด หรืออาจเกิดจากคนละสาเหตุ เช่น มีอาการท้องผูกจึงทำให้เกิดอาการปวดท้อง ส่วนอาการปัสสาวะบ่อยอาจเกิดจากการติดเชื้อทางเดินปัสสาวะ มึนหัวจากการนอนพักผ่อนไม่เพียงพอ เป็นต้นในเบื้องต้น ควรพยายามลดความเครียด นอนหลับพักผ่อนให้เพียงพอ ดื่มน้ำเปล่ามากๆ และทานผักผลไม้เยอะๆ เพื่อลดอาหารท้องผูก เป็นต้น ส่วนอาการปัสสาวะบ่อย หากมีปัสสาวะขุ่น ปัสสาวะเป็นเลือด แสบขัดเวลาปัสสาวะ แสดงว่าอาจมีการติดเชื้อของทางเดินปัสสาวะ ควรไปพบแพทย์เพื่อรับยารักษาค่ะ